**ΕΠΑΡΧΙΑΚΟΣ ΟΡΓΑΝΙΣΜΟΣ ΑΥΤΟΔΙΟΙΚΗΣΗΣ ΛΑΡΝΑΚΑΣ**

**ΚΕΝΗ ΘΕΣΗ ΑΝΩΤΕΡΟΥ ΔΙΟΙΚΗΤΙΚΟΥ ΛΕΙΤΟΥΡΓΟΥ**

Ο Επαρχιακός Οργανισμός Αυτοδιοίκησης Λάρνακας (ΕΟΑΛ) δέχεται αιτήσεις για την πλήρωση μίας (1) κενής θέσης Ανώτερου Διοικητικού Λειτουργού. Η θέση είναι Πρώτου Διορισμού και Προαγωγής. Εγκεκριμένη μισθοδοτική κλίμακα:Α13(ii): €53.258-70.074. Στη μισθοδοσία προστίθενται οι οποιεσδήποτε γενικές αυξήσεις εγκρίνονται από τον ΕΟΑΛ και τιμαριθμικό επίδομα, σύμφωνα με το ποσοστό που εγκρίνεται από την Κυβέρνηση από καιρό σε καιρό.

1. Καθήκοντα και Ευθύνες:
2. Βοηθά τον Γενικό Διευθυντή ή/και τις λοιπές Διευθύνσεις στην εκτέλεση των καθηκόντων τους.
3. Εκτελεί διοικητικά καθήκοντα συνήθως ως υπεύθυνος ή/και Προϊστάμενος του Τομέα Διοικητικής Υποστήριξης.
4. Είναι υπεύθυνος για την οργάνωση, διεύθυνση, αποτελεσματική λειτουργία του Τομέα στον οποίο προΐσταται και την εφαρμογή του Νόμου και των Κανονισμών.
5. Εκτελεί καθήκοντα αναφορικά με την εξέταση διαφόρων υποθέσεων, προβλημάτων και θεμάτων που αφορούν στις αρμοδιότητες του τομέα στον οποίο προΐσταται και χειρίζεται θέματα προσωπικού.
6. Εποπτεύει και ελέγχει κατώτερο προσωπικό.
7. Μεριμνά για την υλοποίηση των αποφάσεων που λαμβάνονται από τον Οργανισμό.
8. Εκτελεί οποιαδήποτε άλλα συναφή καθήκοντα του ανατεθούν.
9. Απαιτούμενα Προσόντα:
10. (α) Πανεπιστημιακό δίπλωμα ή τίτλος ή ισότιμο προσόν σε ένα από τα ακόλουθα θέματα ή συνδυασμό των θεμάτων αυτών:

Δημόσια Διοίκηση, Διοίκηση Επιχειρήσεων, Διοίκηση Προσωπικού, Οικονομικές Επιστήμες, Πολιτικές Επιστήμες, Κλασσικές Επιστήμες, Νομικά (περιλαμβανομένου του Barrister-at-Law), Δημόσιες Σχέσεις, Κοινωνιολογία, Ψυχολογία, Φιλοσοφία, Φιλολογία, Ιστορία.

(Σημ.: Ο όρος «πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο)

ή

(β) Μέλος σώματος ελεγκτών αναγνωρισμένου από το Υπουργικό Συμβούλιο, σύμφωνα με τις διατάξεις του περί Ελεγκτών Νόμου.

1. Οκταετής τουλάχιστον πείρα σε υπεύθυνη θέση σε διοικητικά καθήκοντα.
2. Πολύ καλή γνώση της Ελληνικής και της Αγγλικής ή της Γαλλικής ή της Γερμανικής γλώσσας.
3. Ακεραιότητα χαρακτήρα, οργανωτική και διοικητική ικανότητα, πρωτοβουλία, υπευθυνότητα, υπομονετικότητα και ευθυκρισία.
4. Σημειώσεις:
5. Ανάλογα με τις ανάγκες της υπηρεσίας, οι υπάλληλοι υποχρεούνται να τυγχάνουν ειδικής εκπαίδευσης και να παρακολουθούν επιμορφωτικά μαθήματα σχετικά με τα καθήκοντά τους.
6. Τα ακαδημαϊκά ή άλλα προσόντα ή/και η πείρα που δηλώνονται στις αιτήσεις θα λαμβάνονται υπόψη μόνο αν τεκμηριώνονται με κατάλληλα πιστοποιητικά (αντίγραφα) τα οποία να επισυνάπτονται στην αίτηση (τα πρωτότυπα θα παρουσιαστούν όταν ζητηθούν για έλεγχο).
7. Οι υποψήφιοι πρέπει να:

(α) να είναι πολίτες της Κυπριακής Δημοκρατίας, ή πολίτες κράτους μέλους της Ευρωπαϊκής Ένωσης:

Νοείται ότι, τηρουμένων των διατάξεων οποιουδήποτε νόμου, ο Οργανισμός μπορεί σε ειδική περίπτωση να προβεί σε διορισμό με σύμβαση με ορισμένη χρονική διάρκεια προσώπου το οποίο δεν είναι πολίτης της Κυπριακής Δημοκρατίας ή άλλου Κράτους μέλους και εφόσον η ειδική αυτή περίπτωση δεν μπορεί να αντιμετωπιστεί από το υφιστάμενο προσωπικό.

(β) να έχουν συμπληρώσει την ηλικία των 17 ετών και προκειμένου περί αρρένων υποψηφίων που είναι πολίτες της Κυπριακής Δημοκρατίας, να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νομίμως από αυτές,

(γ) να κατέχουν τα προσόντα που καθορίζονται στο Σχέδιο Υπηρεσίας της θέσης και να πληρούν τις λοιπές προϋποθέσεις των περί Υπηρεσίας Κανονισμών του Συμβουλίου Αποχετεύσεων Λάρνακας και των περί Υδατοπρομήθειας (Δημοτικές και άλλες Περιοχές) (Όροι Υπηρεσίας Υπαλλήλων) Κανονισμών του Συμβουλίου Υδατοπρομήθειας Λάρνακας που είναι σε ισχύ.

4. Υποψήφιοι οι οποίοι καλύπτονται από τις πρόνοιες των περί Πρόσληψης Ατόμων με Αναπηρίες στον Ευρύτερο Δημόσιο Τομέα (Ειδικές Διατάξεις) Νόμων του 2009 και 2018, καλούνται όπως το δηλώσουν στην αίτηση.

5. Οι υποψήφιοι θα υποβληθούν σε προφορική ή γραπτή και προφορική εξέταση.

Υποβολή Αιτήσεων:

(1) Αιτήσεις από μέρους των ενδιαφερομένων θα πρέπει να υποβληθούν στο Ειδικό Έντυπο του Οργανισμού, το οποίο οι ενδιαφερόμενοι μπορούν να προμηθευτούν από τα κεντρικά γραφεία του ΕΟΑΛ (Αδαμάντιου Κοραή 12, 6010 Λάρνακα(ισόγειο), καθώς και από την ιστοσελίδα του ΕΟΑΛ ([www.eoal.org.cy](http://www.eoal.org.cy)).

(2) Οι ενδιαφερόμενοι θα πρέπει απαραίτητα να συμπληρώσουν ιδιοχείρως αίτηση για πρόσληψη στο έντυπο - ΑΙΤΗΣΗ ΓΙΑ ΠΡΟΣΛΗΨΗ ΑΝΩΤΕΡΟΥ ΔΙΟΚΗΤΙΚΟΥ ΛΕΙΤΟΥΡΓΟΥ - του Οργανισμού, που είναι διαθέσιμο στην ιστοσελίδα του Επαρχιακού Οργανισμού Αυτοδιοίκησης Λάρνακας [www.eoal.org.cy](http://www.eoal.org.cy) και να την υποβάλουν με όλα τα αναγκαία πιστοποιητικά (αντίγραφα των απολυτηρίων, βεβαιώσεων εργοδότησης που να καθορίζουν τα καθήκοντα και την περίοδο εργοδότησης, πιστοποιητικών, αποδεικτικών στοιχείων κλπ.) προς τον Επαρχιακό Οργανισμό Αυτοδιοίκησης Λάρνακας, όχι αργότερα από την **Παρασκευή** **19/09/2025 (12:00 μεσημέρι)**, με τους πιο κάτω τρόπους:

* + - προσκομίζοντας την προσωπικά ή με ταχυμεταφορά στα Κεντρικά Γραφεία του Οργανισμού Αυτοδιοίκησης Λάρνακας στην οδό Αδαμάντιου Κοραή 12, 6010 Λάρνακα στον 1ο όροφο, υπόψη της κας Όλγας Μήτσα ή Έλενας Ανδρέου.
    - Με ταχυδρομείο με συστημένη επιστολή, στην διεύθυνση Τ.Θ. 40211, 6302, Λάρνακα, Κύπρος. Αιτητές που θα αποστείλουν τις αιτήσεις τους ταχυδρομικώς παρακαλούνται όπως στην αριστερή άνω γωνία του φακέλου να αναγράφουν τις λέξεις “AΙΤΗΣΗ ΓΙΑ ΠΡΟΣΛΗΨΗ ΑΝΩΤΕΡΟΥ ΔΙΟΙΚΗΤΙΚΟΥ ΛΕΙΤΟΥΡΓΟΥ ΣΤΟΝ ΕΟΑΛ”.
    - Αποστέλλοντας την αίτηση τους σαρωμένη στην ηλεκτρονική διεύθυνση [recruitment@eoal.org.cy](mailto:recruitment@eoal.org.cy).

(3) Αιτήσεις που δεν υποβάλλονται μέσω του εγκεκριμένου εντύπου του Οργανισμού, δεν είναι κατάλληλα συμπληρωμένες και δεν συνοδεύονται από τα αναγκαία πιστοποιητικά, δεν θα εξετάζονται.

(4) Οι αιτητές θα πρέπει να ικανοποιούν τα καθορισμένα κριτήρια και να κατέχουν τα απαιτούμενα για εργοδότηση προσόντα κατά την ημερομηνία λήξης της προθεσμίας υποβολής των αιτήσεων.

(5) Για περαιτέρω διευκρινήσεις, οι ενδιαφερόμενοι μπορούν να επικοινωνούν με την κα Λουκία Κωνσταντίνου Μάμα στο τηλέφωνο 24501508 ή την κα Όλγα Μήτσα στο τηλέφωνο 24501403.

(6) Αιτήσεις θα γίνονται δεκτές μέχρι την Παρασκευή **19/09/2025 (12:00 μεσημέρι)**.